ধোনি মানেই দুরন্ত ক্রিকেটার, দায়িত্বশীল পিতা, রোম্যান্টিক হাজব্যান্ড, দুর্ধর্ষ নেতা! একই অঙ্গে বিভিন্ন রূপ। ধোনির জন্যই লক্ষ্মীবারের ইডেন হাউজফুল। টিকিটের উত্তুঙ্গ চাহিদা।

এই বিষয়ে অন্যান্য খবর

ধোনির ছয়গুলো আসলে থাপ্পড়! ‘মাহি-ম্যাজিক’ দেখে বিস্ফোরক জাদেজা


কলকাতায় খেলতে এসে ধোনি ফের হৃদয় জিতলেন অন্যরকম ভূমিকায়। আসলে মঙ্গলবারেই ছিল ‘শ্রমিক দিবস’। সেই জন্য চেন্নাই সুপার কিংসের টুইটার পেজে তিনটে ছবি পোস্ট করা হয়। সেখানে দেখা যায়, শ্রমিক দিবসে চিপক ও পুণে-র মাঠকর্মীদের ধোনি। শ্রমিক দিবস উপলক্ষ্যেই সামাজিক বার্তা দেওয়া তিনটে ছবি পোস্ট করা হয়।
তারপরেই সোশ্যাল মিডিয়া ব্যবহারকারীরা ধোনিকে নিয়ে বরাবরের মতো প্রশংসায় মাতেন। ‘ইউ আর মাই রিয়াল হিরো’, ‘ধোনি ইজ মাই গড’, ‘কুর্নিশ তোমায় ধোনি’— একের পর এক কমেন্টে ভরে উঠতে থাকে সিএসকে-র সেই টুইট-পোস্টে।
 

A super happy #InternationalWorkersDay to each and everyone who contributes to the welfare of the good game. A big shout out to the ground staff in Chepauk and Pune! #whistlepodu #Yellove 🦁💛 pic.twitter.com/8AeQpQa0ru
— Chennai Super Kings (@ChennaiIPL) May 1, 2018

চলতি মরশুমে বিধ্বংসী ভূমিকায় রয়েছেন ধোনি। সিএসকে-র চেনা হলুদ জার্সিতে ম্যাচের পর ম্যাচ রান করছেন। ধোনির ছোঁয়াতেই সিএসকে আপাতত টেবিল-টপার। বৃহস্পতিবারে ধোনি ব্রিগেডের সামনে দীনেশ কার্তিকের কেকেআর। কলকাতার জামাই কলকাতার বিরুদ্ধে ফের আগুন জ্বালবেন ইডেনে, দেখা যাক।